text: Ajuntament d'Alella - Prohibit fer foc als terrenys forestals del 15 de març al 15 d'octubre
  Prohibit fer foc als terrenys forestals del 15 de març al 15 d'octubre
  El Departament d'Agricultura, Ramaderia, Pesca, i Alimentació informa que a partir d'aquest dilluns, 15 de març, fins al 15 d'octubre ja no es pot encendre foc en terreny forestal. Aquesta prohibició, recollida en el Decret 64/1995, té com a objectiu establir una sèrie de mesures per prevenir els incendis forestals.
  L'any 2020 hi va haver a Catalunya 289 incendis forestals, que van cremar 209 hectàrees totals. En referència a les causes, 63 d'aquests incendis han estat intencionats i això representa un 21.8% del total dels incendis de l'any. També destaca la casuística per línies elèctriques amb un 10% del total dels incendis, concretament 29.
  En el que portem d'aquest 2021, des de l'1 de gener fins al 15 de març hi ha hagut 44 incendis forestals, que han cremat unes 21 hectàrees (dades provisionals).